לשיר (סרט)

לשיר (באנגלית: Sing) הוא סרט מוזיקלי-קומי בהנפשה ממוחשבת של אילומיניישן מ-2016. הסרט בוים ונכתב על ידי גארת' ג'נינגס.

סרט המשך בשם "לשיר 2" יצא לאקרנים ב-22 בדצמבר 2021.

 תקציר העלילה 
בעולם המאוכלס בידי חיות אנושיות, תיאטרון של קואלה בשם באסטר מון (מתיו מקונוהיי) עומד להסגר בגלל קשיים כלכליים אליהם הוא נקלע, לפיכך באסטר יוצא במסע במטרה להצילו באמצעות קיום תחרות כישרונות מוזיקליים נושאת פרס. העלילה מתמקדת בחמשת הפיינליסטים: חזירה בשם רוזיטה (ריס ויתרספון), עכבר בשם מייק (סת' מקפרלן), דורבנית בשם אש (סקרלט ג'והנסון), פילה בשם מינה (טורי קלי) וגורילה בשם ג'וני (טארון אגרטון).

עלילה
באסטר מון הוא מנהל תיאטרון כושל שעקב הצגות לא מבוקשות שהעלה בתיאטרון הכניס את עצמו ואת הארגון לקשיים כלכליים ונרדף על ידי הבנק לו חייב כסף. במאמץ אחרון באסטר מתכנן שבתיאטרון תתקיימנה תחרות שירה שהפרס לזוכה יעמוד על סך 1,000 דולרים, עקב טעות כתיב של מזכירתו של מון, גברת קרולי, המודעה נדפסת ובה כתוב שהפרס עומד על סך 100,000 דולרים, מה שמושך את כל כישרונות השירה שבעיר. במקביל לאודישנים והחזרות, באסטר מנסה להשיג מימון מהוריו של אדי, חברו ובהמשך גם מסבתו, שהייתה כוכבת אופרה ידועה בעיר.

לאחר כל האודישנים הפיינליסטים הם:

ג'וני - גורילה עם כשרון שירה שמנגן על פסנתר אך נגרר על ידי משפחתו לעסקי פשע משפחתיים

מייק - עכבר שחצן שמנגן ברחוב לפרנסתו, עם נטייה למוזיקה קלאסית.

אש - דורבנית שהגיעה עם חברה היהיר אך נבחרה לבדה, מנגנת מוזיקת רוק

רוזיטה - חזירה עקרת בית שחולמת על שירה

גונתר - חזיר עליז עם כשרון ריקוד.

מינה - פילה עם פחד במה שבהתחלה עובדת מאחורי הקלעים ובעזרת באסטר מון מתגברת על הפחד במה שלה. 

במהלך הסרט כל דמות נאלצת להתמודד עם מכשולים בדרך להגשמת חלום השירה שלהם; מייק מסתבך עם דובים לאחר שרימה במשחק קלפים, ג'וני מנסה לאזן בין ציפיותיו של אביו לבין החזרות וגורם לכך שאביו ודודיו נכנסים לכלא, אש נאלצת להיפרד מהחבר שלה לאחר שהוא החל להקליט עם בחורה אחרת ונכנסת למשבר, רוזיטה מנסה לנהל את משק הבית שלה במקביל לחזרות, מינה מנסה להשיג אודישן חוזר בעוד משפחתה ושכונתה חושבים שהיא כבר במופע ובאסטר מנסה נואשות להתגבר על הקשיים הכלכליים, הן מבחינת השגת מימון, והן מבחינת לנסות להתחמק מהבנק, שמשיג אותו בסוף ומאיים לעקל את התיאטרון.

לאחר שסבתו של אדי, ננה נודלמן, מסכימה לראות חזרה גנרלית, הכל משתבש כאשר הדובים שרומו על ידי מייק מתפרצים ודורשים את הכסף בתמורה לחייו של מייק. לאחר שהם שוברים את התיבה מגלים כולם כי הפרס מעולם לא היה באמת 100,000 דולרים, אך לפני שמישהו נוקט צעד, האקווריום העצום שבאסטר בנה בתוך התיאטרון נסדק, המתחרים נשטפים לרחוב והמבנה נהרס כליל. ננה עוזבת בכעס, הדמויות מתפזרות בייאוש, הבנק מעקל את השטח של התיאטרון ובאסטר המדוכא עובר לגור אצל אדי.

לאחר זמן מה המתחרים מוצאים את באסטר ודוחקים בו לקיים את התחרות בכל זאת, בלי פרס ובלי מכירת כרטיסים, לשם השירה וההופעה בלבד. באסטר מתעשת ובסופו של דבר ההופעות מתקיימות בשטחי ההריסות של התיאטרון, בתחילה בנוכחות משפחות המתחרים ולאחר מכן בנוכחות קהל גדול וסיקור תקשורתי שנוהרים למקום.

הסוף הוא טוב: ג'וני מתפייס עם אביו שמבין את חלומו של בנו, רוזיטה מצליחה להגישם את חלומה בתמיכת בעלה, מייק מקבל הכרה ובורח מהדובים, מינה מתגברת על פחד הבמה שלה, ובאסטר מצליח להשיג את הבעלות על התיאטרון ופותח אותו מחדש במימונה של ננה.

 דמויות ומדבבים 
 שם הדמות אודות הדמות מדבב/ת(אנגלית) מדבב/ת(עברית) באסטר מון  קואלה אופטימי המתכנן לשמור על התיאטרון שלו פתוח על ידי קיום תחרות כישרונות מוזיקליים.  מתיו מקונוהיי  צביקה הדר רוזיטה  חזירה שוויתרה על חלום הנעורים המוזיקלי שלה, כדי להינשא לנורמן, ולהיות אמא ל-25 חזרזירים.  ריס וית'רספון  דקלה הדר מייק  עכבר קטן ולבן, בעל קול גדול, דמוי קולו של פרנק סינטרה, שחצן ויהיר.  סת' מקפרלן  חיים זנאתי אש  דורבנית הנמצאת בראש להקת רוק אלטרנטיבי עם החבר שלה.  סקרלט ג'והנסון  שירלי לילו אדי  כבש, ושותפו של באסטר המפקפק בעתיד התיאטרון.  ג'ון ס. ריילי  ניר רון מינה  פילה הודית מתבגרת עם קול ייחודי ופחד במה.  טורי קלי  נעמה נחום ג'וני  גורילה צעיר עם מבטא בריטי הרוצה לשיר, אך אביו רוצה שהוא ימשיך את ההיסטוריה הקרימינלית של משפחתו.  טארון אגרטון  דור סרוגו גונתר  השותף הגרמני לריקודים של רוזיטה, וכמוה גם הוא חזיר.  ניק קרול  יהויכין פרידלנדר נורמן  בעלה העצלן והנעדר של רוזיטה.  ניק אופרמן  גיל וסרמן מרקוס "ביג דדי"  האבא הקרימינלי של ג'וני.  פיטר סרפינוויץ'  אריה צ'רנר גברת קרולי  זיקית קשישה ירוקה, והעוזרת של באסטר.  גארת' ג'נינגס ניסו שליו לארנס  החבר לשעבר של אש  בק בנט  תמיר גינזבורג ג'ודית  לאמה שעובדת בבנק ועיקלה את התיאטרון לבאסטר עקב חובות.  ריאה פרלמן  הילה סורג'ון פישר  סבא של מינה  ג'יי פרוה  מיכה אוזין סליאן  אמא של מינה  לזלי ג'ונס הילה מערבי ננה  סבתא של אדי, סלב לשעבר בעצמה  ג'ניפר הדסון (קול כילדה), ג'ניפר סונדרס  ענת וקסמן  דוב בוס  ג'ים קאמינגס  יורם יוספסברג סטן  גורילה  אדם באקסטון  צביקה שוורצברג

 סרט המשך 

סרטי יוניברסל ואילומיניישן הפקות הכריזו על סרט המשך בשם "לשיר 2" אשר תוכנן במקור לצאת ב-25 בדצמבר 2020, אך תאריך זה נדחה ל-2 ביולי 2021, ולבסוף הסרט יצא לאקרנים ב-22 בדצמבר 2021.

 קישורים חיצוניים 



ביקורות


 עידו רוזן, "לשיר": גרסת אנימציה נאיבית לפריים טיים, באתר רשת, 22 בדצמבר 2016




 הערות שוליים 

קטגוריה:סרטי 2016
קטגוריה:סרטי הנפשה אמריקאיים
קטגוריה:סרטי קומדיה אמריקאיים

קטגוריה:סרטים באנגלית
קטגוריה:סרטי אנימציה על בעלי חיים
קטגוריה:סרטי הנפשה מוזיקליים
קטגוריה:סרטי אילומיניישן הפקות
קטגוריה:סרטי אולפני יוניברסל
קטגוריה:סרטי אנימציה של אולפני יוניברסל
קטגוריה:סרטי אנימציה על מוזיקה ומוזיקאים